Diamant van Cullinan-myn vir miljoene verkoopDie diamant wat verkoop is. Volgens Petra is die steen ŉ Tipe II-diamant van uitsonderlike kleur en helderheid. “Dit is ŉ merkwaardige voorbeeld van die groot en hoë gehalte diamante waarvoor die myn bekend is.” Die diamant is gekoop deur ŉ gesamentlike onderneming van Nemesis International en Golden Yellow Diamonds, twee voorste diamantvervaardigers, wat spesialiseer in groot diamante. In 2014 is twee blou diamante, onderskeidelik 122,52 en 29,6 karaat, by die Cullinan-diamantmyn gevind. Die Cullinan-myn is die wêreld se belangrikste bron van blou diamante, volgens Petra. Die maatskappy het die myn in 2008 gekoop. Die myn is bekend vir die 3106,75 karaat Cullinan-diamant wat in 1905 daar gevind is. Dit is in verskillende stene geslyp en in Brittanje se kroonjuwele geset.